על מנת לבחון האם אכן קיימת עילה להגשת תביעת פיצויים בשל רשלנות רפואית בגין אי אבחון הבעיה הגנטית מסוג חסר של  15q13.3 כבר בהריון, יהיה צורך לבחון אם בעת ההריון ניתן לכם הסבר על האפשרות לבצע בדיקת מי שפיר הכוללת צ'יפ גנטי.
אם יתברר מעיון בתיעוד הרפואי מתקופת מעקב ההריון שהסבר כזה לא ניתן או שלא תועד, סביר להניח שיש עילה לתביעה.
באשר לטענה כי הפיצוי שיינתן בתביעת הרשלנות הרפואית יוכל לסייע במימון טיפולים עתידים מסוג ריפוי גנטי, הרי שזוהי טענה ברפואה שיש להוכיח אותה, הטיפולים מסוג ריפוי גנטי ברובם עדיין נמצאים בשלב ניסויי ולכן ככל הנראה לא יהיה קל להעריך אם בנכם יתאים לטיפול, מתי הטיפול יהיה זמין ומה תהיה עלותו.
בכל מקרה תביעת רשלנות רפואית מבוססת בגין בעיה גנטית שגרמה לאוטיזם ולא אובחנה בהריון אמורה להסתיים בפיצוי משמעותי מאד בסדר גודל של מיליוני שקלים שיוכלו בבוא היום גם לשמש כמובן להוצאות רפואיות לטובת הילד.
לחצו כאן לפניה וקבלת ייעוץ משפטי אישי!